CELEX: 62020TN0627
Language: fi
Date: 2020-10-12 00:00:00
Title: Asia T-627/20: Kanne 12.10.2020 – LAICO v. neuvosto

21.12.2020   
            
            
               FI
            
            
               Euroopan unionin virallinen lehti
            
            
               C 443/23
            
         
      Kanne 12.10.2020 – LAICO v. neuvosto
      (Asia T-627/20)
      (2020/C 443/27)
      Oikeudenkäyntikieli: englanti
      
         Asianosaiset
      
      
         Kantaja: Libyan African Investment Co. (LAICO) (Tripoli, Libya) (edustajat: asianajajat A. Bahrami ja N. Korogiannakis)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta 30.7.2020 annetun neuvoston täytäntöönpanopäätöksen (YUTP) 2020/1137 (1) siltä osin kuin kantajan nimi pysytettiin Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31.7.2015 annetun neuvoston päätöksen (YUTP) 2015/1333 (2) liitteessä IV nimettyjen yhteisöjen luettelossa
               
            
                  —
               
               
                  kumoamaan Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 (3) 21 artiklan 2 kohdan täytäntöönpanosta 30.7.2020 annetun neuvoston täytäntöönpanoasetuksen (EU) 2020/1130 (4), jolla muutetaan Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18.1.2016 annetun neuvoston asetuksen (EU) 2016/44 liitettä III, siltä osin kuin kantajan nimi pysytettiin asetuksen (EU) 2016/44 liitteessä III nimettyjen yhteisöjen luettelossa
               
            
                  —
               
               
                  velvoittamaan neuvoston korvaamaan kantajan tähän kanteeseen liittyvät oikeudenkäyntikulut ja muut kulut ja menot.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste perustuu neuvoston asetuksen (EU) 2016/44 ja neuvoston päätöksen (YUTP) 2015/1333 väitettyyn virheelliseen soveltamiseen sillä perusteella, että päätöksen 2015/1333 kolmannesta perustelukappaleesta ilmenevät kumulatiiviset edellytykset yhteisöjen nimeämiselle eivät täyty.
               
            
                  2)
               
               
                  Toinen kanneperuste perustuu siihen, että neuvoston laiminlöi velvoitteensa tutkia säännöllisesti kaikkia rajoittavia toimenpiteitä sen varmistamiseksi, että ne edistävät edelleen määritettyjen tavoitteiden saavuttamista.
               
            
                  3)
               
               
                  Kolmas kanneperuste perustuu ilmeisiin arviointivirheisiin. Kantaja väittää erityisesti, että
                  
                              —
                           
                           
                              LAICO on valtionyhtiö, jota johtavat sen osakkeenomistajat yhtiökokouksessa sekä hallitus
                           
                        
                              —
                           
                           
                              LAICO:n hallitus koostuu erittäin pätevistä ja kokeneista ammattilaisista
                           
                        
                              —
                           
                           
                              LAICO:n emoyhtiöihin ei ole kohdistettu samanlaisia toimenpiteitä.
                           
                        
            
                  4)
               
               
                  Neljäs kanneperuste perustuu yhdenvertaisen kohtelun periaatteen loukkaamiseen.
               
            
                  5)
               
               
                  Viides kanneperuste perustuu suhteellisuusperiaatteen loukkaamiseen.
               
            
                  6)
               
               
                  Kuudes kanneperuste perustuu SEUT 296 artiklassa vahvistetun perusteluvelvollisuuden ja tehokasta oikeussuojaa koskevan oikeuden loukkaamiseen.
               
            
         (1)  EUVL 2015, L 247, s. 40
      
      
         (2)  EUVL 2015, L 206, s. 34
      
      
         (3)  EUVL 2016, L 12, s. 14
      
      
         (4)  EUVL 2020, L 247, s. 14